CELEX: 32012R1067
Language: hr
Date: 2012-11-14
Title: Uredba Vijeća (EU) br. 1067/2012 od 14. studenoga 2012. o izmjeni Uredbe (EU) br. 267/2012 o mjerama ograničavanja protiv Irana

18/Sv. 013
            
            
               HR
            
            
               Službeni list Europske unije
            
            
               255
            
         32012R1067
   
               L 318/1
            
            
               SLUŽBENI LIST EUROPSKE UNIJE
            
            
               14.11.2012.
            
         
      UREDBA VIJEĆA (EU) br. 1067/2012
   od 14. studenoga 2012.
   o izmjeni Uredbe (EU) br. 267/2012 o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 267/2012 (2) primjenjuju se mjere predviđene Odlukom 2010/413/ZVSP. Tom se Uredbom, inter alia, predviđa zamrzavanje svih financijskih sredstava i gospodarskih izvora koji pripadaju, koji su u vlasništvu ili kojima raspolažu ili ih nadziru osobe, subjekti i tijela navedena u prilozima VIII. i IX. Uredbi.
            
         
               (2)
            
            
               Odlukom Vijeća 2012/635/ZVSP (3) predviđa se izuzeće od mjera ograničavanja kako bi se zaštitila sigurnost opskrbe energijom u Uniji.
            
         
               (3)
            
            
               Navedeno izuzeće spada u područje primjene Ugovora i za njegovu je provedbu potrebno zakonodavstvo na razini Unije.
            
         
               (4)
            
            
               Uredbu (EU) br. 267/2012 bi stoga trebalo na odgovarajući način izmijeniti.
            
         
               (5)
            
            
               Kako bi se osigurala učinkovitost mjera predviđenih ovom Uredbom, ona bi trebala stupiti na snagu sljedećeg dana od dana objave,
            
         DONIJELO JE OVU UREDBU:
   Članak 1.
   U Uredbu (EU) br. 267/2012 umeće se sljedeći članak:
   
      „Članak 28.a
      Zabrane iz članka 23. stavka 2 i stavka 3. ne primjenjuju se na akte i transakcije izvršene u vezi sa subjektima iz Priloga IX.:
      
                  (a)
               
               
                  koji su nositelji prava koja proizlaze iz dodjele ugovora o podjeli proizvodnje iz članka 39. prije 27. listopada 2010. od strane nezavisne vlade, koja nije iranska vlada, u mjeri u kojoj su takvi akti i transakcije povezani sa sudjelovanjem tih subjekata u tom ugovoru;
               
            
                  (b)
               
               
                  u mjeri u kojoj je to potrebno da se do 31. prosinca 2014. izvrše obveze koje proizlaze iz ugovora iz članka 12. stavka 1. točke (b), pod uvjetom da su ti akti i transakcije za pojedini slučaj od strane predmetnoga nadležnog tijela unaprijed odobreni i da je predmetna država članica obavijestila druge države članice i Komisiju o svojoj namjeri izdavanja odobrenja.”.
               
            
   Članak 2.
   Ova Uredba stupa na snagu sljedećeg dana od dana objave u Službenim listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2012.
      
         
            Za Vijeće
         
         
            Predsjednik
         
         A. D. MAVROYIANNIS
         
      
   
   
      (1)  SL L 195, 27.7.2010., str. 39.
   
      (2)  SL L 88, 24.3.2012., str. 1.
   
      (3)  SL L 282, 16.10.2012., str. 58.